ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660025966 

ขอให้ตรวจสอบการเรียกเก็บภาษีที่ดินและสิ่งปลูกสร้าง ของสำนักงานเขตหนองแขม กรุงเทพมหานคร เนื่องจากผู้ร้องแจ้งว่าเป็นผู้อาศัยอยู่ในพื้นที่ ชุมชนหรรษา 1 ซอยมาเจริญ 3 แยก 4-3 แขวงหนองแขม เขตหนองแขม กรุงเทพมหานคร ซึ่งได้รับหนังสือเรียกเก็บเงินภาษีที่ดินและสิ่งปลูกสร้าง 2566 จากสำนักงานเขตหนองแขม โดยให้ชำระภายในวันที่ 31 สิงหาคม 2566 หากเลยระยะเวลาดังกล่าวจะถูกเรียกปรับ หรือเห็นว่าการประเมินและเรียกเก็บภาษีดังกล่าวไม่ถูกต้อง มีสิทธิ์ยื่นคำร้องคัดค้านได้ ซึ่งผู้ร้องมีการสอบถามเพื่อนบ้านใกล้เคียงประมาณ 2 หลังคาเรือน ปรากฏว่าเพื่อนบ้านไม่ได้รับหนังสือดังกล่าว จึงประสงค์ให้มีการตรวจสอบการเรียกเก็บภาษีฯ ของสำนักงานเขตหนองแขม ว่าเพราะเหตุใดบ้านของผู้ร้องหลังเดียวที่ถูกเรียกเก็บทั้งที่ที่ดิน 35 ตารางวา เหมือนกันทุกหลัง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata